Andrejs Ašarins

Andrejs Ašarins (, ; dzimis  Pērnavā, miris  Rīgā) bija vācbaltiešu/krievu pedagogs, literāts, tulkotājs un šahists.Шахматы: Энциклопедический словарь. Гл. ред. А.Е. Карпов, 1990, 24.lpp., 621 lpp. 

 Dzīvesgājums 
Dzimis 1853. gadā Pērnavā, mācījās Tērbatas guberņas ģimnāzijā, bet no 1865. gada līdz 1874. gadam studēja tieslietas Tērbatas universitātē. Pēc studiju beigšanas 1875. gadā pārcēlās uz dzīvi Pēterburgā un strādāja par līdzstrādnieku laikrakstos St. Peterburger Herold un St. Peterburger Zeitung. 1879. gadā viņš pārcēlās uz dzīvi Rīgā un strādāja par vācu valodas un literatūras virsskolotāju Aleksandra un Lomonosova ģimnāzijās.I. Blaus. "Pirms 100 gadiem." - Šahs 1/1979 24.lpp. :Latvijas PSR Šaha federācijas un Centrālā šaha kluba orgāns. Rīga : [b. i.], 1959-1990. : ISSN 0201-8101. Papildus skolotāja darbam viņš strādāja par ziņu žurnālistu vairākās vācu avīzēs.

 Literārā darbība 
Plašu atpazīstamību Ašarins ieguva kā krievu literatūras tulkotājs vācu valodā. Daudzus A. Puškina, M. Ļermontova, A. Tolstoja un N. Gogoļa darbus vācu lasītājs varēja pirmoreiz iepazīt, pateicoties  Ašarina tulkojumiem.Становление шахматного этюда, Бондаренко Ф.С., Киев: Здоров’я, 144. c,  176 с.
A. Ašarins sarakstījis arī vairākus dzejoļus.

 Šaha panākumi 
 Pēterburgā 
Uzturoties Krievijas Impērijas galvaspilsētā, Ašarins ar labiem panākumiem spēlēja pret šaha meistariem Čigorinu, Vinaveru, Alapinu, Šifersu un citiem.

 Rīgā 
1880. gada rudenī Rīgā viesojās Berlīnes meistars Emīls Šallops (1843-1919), Ašarins panāca pret spēcīgo pretinieku neizšķirtu. 1881. gada martā noslēdzās Amatu biedrības šaha kluba turnīrs. Spēcīgāko grupā pirmo godalgu izcīnīja Ašarins. Visās partijās viņš pretiniekiem deva priekšā zirdziņu.I. Blaus "Pirms 100 gadiem" - Šahs 2/1981 11.lpp. :Latvijas PSR Šaha federācijas un Centrālā šaha kluba orgāns. Rīga : [b. i.], 1959-1990. : ISSN 0201-8101. Ašarins ātri vien pulcēja ap sevi plašu šaha līdzjutēju grupu, kas vēlāk kļuva par pamatu 1890. gadā jaundibinātai Rīgas Šaha biedrībai. Biedrības dibināšanas sapulce ievēlēja Ašarinu par savu priekšsēdētāju.Bētiņš, Kārlis, Šahs Latvijā līdz 1940. gadam / Kārlis Bētiņš, Arv[īds] Kalniņš un V. Petrovs. Rīga: Valters un Rapa, 1940. 7. lpp., 315 lpp. : il. ; 24 cm.
1895. gadā Ašarins veselības dēļ no šī amata atteicās. 1895.-1896. gadā Ašarins bija jaunatvērtās šaha nodaļas redaktors laikrakstā Düna Zeitung.

 Publikācijas 
 "Gedichte", Rīga 1878
 "Russischer Novellenschatz", 2 Bände; Mitau 1879–1880
 "Nordische Klänge. Russische Dichtungen in deutschen Übertragungen"; Rīga 1894
 "Schach-Humoresken", Rīga, 1894

 Literatūra 
 "Baltische Schachblätter". Herausgegeben von F. Amelung. Heft 5. Berlin, 1898

 Atsauces 

 Ārējās saites 

 Dzejolis "Amazone" (vācu val.)

Kategorija:Krievijas šahisti
Kategorija:Latvijas šahisti
Kategorija:Latvijas dzejnieki
Kategorija:Latvijas žurnālisti
Kategorija:Latvijas krievi
Kategorija:Latvijas pedagogi
Kategorija:Latvijas tulkotāji
Kategorija:Vācbaltieši
Kategorija:Tērbatas Universitātes absolventi
Kategorija:Vidzemes (Rīgas) guberņas cilvēki